Meškanie menštruácie
Presne pred mesiacom (4.2.) som užila tabletu po-konkrétne Apreg. Užila som ju do 12 hodin od pohlavného styku. Dnes je 4.3. a moja menštruácia mešká presne 8 dní. Mám 18 a potrebovala by som radu ako mám postupovať ďalej.
Dobrý deň
Ďakujeme za Vašu otázku
Medzi časté nežiadúce účinky lieku Apreg patrí nepravidelná menštruácia a jej meškanie viac ako 7 dní. V prípade pochybnosti o možnom tehotenstve je možné spraviť si tehotenský test v domácom prostredí alebo navštíviť gynekológa.
Oneskorenie menštruácie môže nastať aj v prípade prebiehajúceho ochorenia či ako dôsledok užívaných liekov. Každé ochorenie je pre organizmus stresovou situáciou a to sa môže prejaviť hormonálnymi zmenami, čo spôsobí posun v menštruačnom cykle.
Ak menštruácia mešká viac ako 7 dní, odporúčam návštevu gynekológa, ktorý zistí príčinu jej meškania.
Prajem pekný deň
S pozdravom, PharmDr. Lucia Kubáňová